
 Esselamu alejkum, Želio bih pitati da li onanisanje izvodi iz vjere ? Znam da je to grijeh i kakav je grijeh, znam i kakvi se hadisi i ajeti iz Kur’ana vežu za to, ali nisam u potpunosti siguran izvodi li iz vjere. Bio bih zahvalan na odgovoru. Imam problem sa ovim od 14 godine. Nisam tada puno znao o tome, nisam ni znao da je grijeh i svaki dan sam to radio i pritom klanjao i onda u 16 godini saznam da je grijeh i da se potrebno okupati poslije toga. Uvijek se okupam, pokušam izdržati koliko mogu da ne uradim taj grijeh, ali dođem do situacije da više ne mogu izdržati i onda to uradim.


* 
* 
* 
* 
* 
* 
* 

 

DA LI MASTURBACIJA IZVODI IZ VJERE ?
====================================

 

Ve alejkesselam. Hvala Allahu Gospodaru svjetova, salavat i selam na Poslanika Njegova a zatim: To nije djelo kufra, ni velikog koji izvodi iz vjere niti malog, to je grijeh po jednom dijelu islamskih učenjaka. Na tebi je da se strpiš koliko možeš, izbjegavaš uzroke koji te na to navode, planiraš *[brak](https://pitajucene.com/search/Brak/questions/ "Pretraži pitanja o braku")* čim budeš mogao i jednostavno da se uz dovu Allahu i oslonac na Njega boriš i odvikavaš sve dok se ne odvikneš. Također nakon svakog učinjenog grijeha trebaš se iznova pokajati, od Allaha oprost zatražiti i odlučiti da to više nećeš učiniti te povećati činjenje nekih od dobrih djela kako bi ga izbrisali. Allah te pomogao i sačuvao od svakog zla. Allah najbolje zna


Na pitanje odgovorio: prof. Jasmin Duric  

Preuzeto sa stranice: <http://www.n-um.com>


